Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Jumalan Sanasta näkyy kerta toisensa jälkeen -
Israelin kansan ja maan merkitys -
Jumalan profeetallisissa suunnitelmissa.
Hän on suunnitellut perustaa valtakunnan.
Alamme nyt tutkia Ilmestyskirjan lukua 12.
Seuraavissa luvuissa Jumala kertaa asioita -
eri näkökulmasta.
Kyse on jo oppimistamme asioista.
Kertaus auttaa meitä oppimaan syvemmin ja selkeämmin, -
mitä Jumala tekee lopun aikoina.
Israelilla oli merkittävä rooli, kun Messias tuli ensimmäisen kerran.
Samoin Israelilla on tärkeä rooli, kun hän palaa.
Otetaan esille Ilm. 12:1.
Ilmestyskirja sisältää paljon vertauskuvia ja merkkejä.
Niiden kautta saamme ilmestystä siitä, mitä Jumala aikoo tehdä.
Ilm. 12:1: "Ja näkyi suuri merkki taivaassa: -
vaimo, vaatetettu auringolla, ja kuu hänen jalkojensa alla, -
ja hänen päässään seppeleenä kaksitoista tähteä."
Tämä jae muistuttaa 1. Mooseksen kirjan kuvausta Joosefin unesta.
Joosef on yksi Messiaan esikuvista.
Hänen elämänsä tilanteet auttavat meitä ymmärtämään -
Messiaan persoonaa ja työtä.
Joosef näki kaksi unta, joista toiseen viitataan tässä jakeessa.
Auringolla, kuulla ja tähdillä viitataan -
Jaakobiin ja hänen lapsiinsa, Israelin heimoihin.
Tässä luvussa korostetaan siis Israelin lapsia.
Näemme myös, miten tärkeä rooli Israelilla on -
Jumalan valtakunnan perustamisessa.
Nainen, joka on Israel, on vaatetettu auringolla.
Kuu on hänen jalkojensa alla.
Päässä oleva kruunu kertoo Israelin hallitsevasta asemasta -
Jumalan valtakunnan suhteen.
12 tähteä kuvaavat Israelin 12 heimoa.
Ilm. 12:2: -
"Hän oli raskaana ja huusi synnytyskivuissaan, -
ja hänen oli vaikea synnyttää.
Ja näkyi toinen merkki taivaassa, -
ja katso: suuri, tulipunainen lohikäärme, -
jolla oli seitsemän päätä ja kymmenen sarvea, -
ja sen päissä seitsemän kruunua..."
Lohikäärme kuvaa valtakuntaa.
Lohikäärme on läheisessä suhteessa sielunviholliseen.
Seitsemän päätä tarkoittavat seitsemää valtakuntaa, -
jotka toteuttavat sielunvihollisen suunnitelmia.
Kymmenen sarvea tarkoittavat kymmentä kuningasta.
Niistä puhutaan enemmän Ilm. 17:ssä.
Jokaisessa päässä oli kruunu. Kruunut kuvaavat valtakuntia.
Nainen, joka kuvaa Israelia, synnyttää Messiaan.
Näemme jälleen yhteyden Israelin ja Messiaan välillä.
Näemme, miten sielunvihollinen vastustaa -
Messiaan persoonaa ja työtä.
Vihollinen vastustaa sitä, minkä Jumala on luvannut toteuttaa.
Ilm. 12:4: -
"...ja sen pyrstö pyyhkäisi pois kolmannen osan taivaan tähtiä..."
Nämä tähdet kuvaavat enkeleitä.
Kolmasosa taivaan enkeleitä päätti kapinoida Jumalaa vastaan.
Ne luopuivat kutsumuksestaan -
ja liittyivät lohikäärmeen eli sielunvihollisen joukkoihin.
Israelin, Jumalan suunnitelmien ja vihollisen välisellä konfliktilla -
on merkittäviä hengellisiä seurauksia, -
jotka näkyvät voimakkaasti lopun aikoina.
Jae 4 kertoo edelleen langenneista enkeleistä: -
Lohikäärme "...heitti ne maan päälle.
Ja lohikäärme seisoi synnyttä- mäisillään olevan vaimon edessä -
nielläkseen hänen lapsensa, kun hän sen synnyttäisi.
Ja hän synnytti poikalapsen..."
Termi poikalapsi on merkittävä.
Se muistuttaa 1. Sam. 1:n kertomusta Hanna-nimisestä naisesta.
Hanna tarkoittaa Jumalan armoa.
Hän rukoili poikalasta ja synnytti Samuelin.
1. Sam. 1:n poikalapsi kuvaa Messiasta.
Samuelin tehtävänä oli uudistaa Israel hengellisesti.
Israel kuitenkin hylkäsi Samuelin johtajuuden.
Myös Messias hylätään.
Siksi Jumala pettyi Israelin lapsiin.
Israelin tottelemattomuudesta Jumalaa kohtaan koitui seurauksia.
Israel on ollut satoja vuosia ilman temppeliä -
ja ollut hajaantuneena eri kansojen pariin.
Israel ei kutsumuksestaan huolimatta seuraa Jumalaa.
Ilm. 12:5: "Ja hän synnytti poikalapsen, -
joka on kaitseva kaikkia pakanakansoja rautaisella valtikalla..."
Tästä käy selväksi, että poikalapsi on todella Messias.
"...ja hänen lapsensa temmattiin Jumalan tykö -
ja hänen valtaistuimensa tykö."
Olemme nähneet, että termi valtaistuin on Ilmestyskirjassa tärkeä.
Jakeessa 5 sanotaan, -
että poikalapsi eli Messias on hallitseva Jumalan valtaistuimelta.
Sielunvihollinen vastustaa tätä Jumalan suunnitelmaa.
Lohikäärme ei onnistunut nielaisemaan poikalasta, -
joten se alkoi vainota naista.
Jae 6: "Ja vaimo pakeni erämaahan, -
jossa hänellä oli Jumalan valmistama paikka..."
Jakeessa 6 siirrytään pois -
Messiaan ensimmäisestä tulemuksesta -
ja aletaan puhua lopun ajoista.
Jakeessa 6 vaimo pakeni erämaahan.
Profetioiden mukaan Israel tekee niin lopun aikoina.
Israelia elätetään erämaassa -
"tuhat kaksisataa kuusikymmentä päivää".
Luku kertoo, että kyse on lopun ajoista.
Ilmestyskirjassa Johannes käytti Pyhän Hengen innoittama -
kirjallisia keinoja, jotta lukija ymmärtäisi paremmin, -
mitä Jumala tahtoo tässä kirjassa puhua.
Luku 1260 mainitaan Raamatussa useaan otteeseen.
Sillä tarkoitetaan Danielin 70. vuosiviikon jälkipuoliskoa.
Vaikka luvun 12 alku kuvaakin Messiaan syntymää -
ja vihollisen halua tuhota hänet, -
jakeessa 6 aletaan puhua hänen toisen tulemuksensa tapahtumista.
Jeremia kutsuu Danielin 70. vuosiviikon jälkipuoliskoa -
Jaakobin ahdistuksen ajaksi.
Kansat vainoavat Israelia, -
mutta vainojen lähde on sielunvihollinen.
Mutta Jumala vapauttaa Israelin, -
koska se on avainasemassa Jumalan valtakunnan perustamisessa.
Messias ei palaa, ennen kuin Israel on valmis ottamaan hänet vastaan.
Israel pakenee siis erämaahan profeettojen sanan mukaan.
Siellä Jumala elättää sitä 1260 päivän ajan.
Jakeessa 7 selitetään asioita.
Tutkimillamme tapahtumilla on fyysisiä seurauksia.
Israelia vainotaan fyysisesti, ja se siirtyy fyysisesti erämaahan.
Käynnissä on myös hengellinen taistelu.
Jae 7: "Ja syttyi sota taivaassa: -
Miikael ja hänen enkelinsä sotivat lohikäärmettä vastaan; -
ja lohikäärme ja hänen enkelinsä sotivat, -
mutta eivät voittaneet, -
eikä heillä enää ollut sijaa taivaassa."
Se, ettei lohikäärme voittanut, -
on esikuva Jumalan ja hänen kansansa voitosta.
Jakeissa 8-9 näet sanotaan: -
"...mutta eivät voittaneet, eikä heillä enää ollut sijaa taivaassa.
Ja suuri lohikäärme, -
se vanha käärme [josta 1. Mooseksen kirjassa kerrotaan], -
jota perkeleeksi ja saatanaksi kutsutaan, -
koko maanpiirin villitsijä, heitettiin maan päälle, -
ja hänen enkelinsä heitettiin hänen kanssansa."
Heidän heittämisensä pois taivaasta kuvaa voittoa.
Jae 10: -
"Ja minä kuulin suuren äänen taivaassa sanovan: -
'Nyt on tullut pelastus ja voima -
ja meidän Jumalamme valtakunta ja hänen Voideltunsa valta, -
sillä meidän veljiemme syyttäjä, joka yöt ja päivät syytti heitä -
meidän Jumalamme edessä, on heitetty ulos."
Siinä mainitaan jälleen pelastus.
Miten pelastus saadaan? Jae 11: -
"Ja he ovat voittaneet hänet Karitsan veren kautta..."
Tahdon korostaa ilmaisua Karitsan veri.
Tässä käytetään sanaa, joka viittaa pääsiäiskaritsaan.
Pääsiäisenä tapahtui lunastus.
Ainut tapa voittaa sielunvihollinen ja sen demonijoukot -
on saada kokea Karitsan veren lunastus.
Huomaa, mitä lunastuksella tarkoitetaan.
"Ja he ovat voittaneet hänet Karitsan veren kautta -
ja todistuksensa sanan kautta..."
Todistaminen kuuluu pelastetuille.
Todistus ei meitä pelasta. Emme pelasta itseämme.
Mutta kun Jumala on meidät armossaan pelastanut, -
pelastus vaikuttaa elämäämme.
Saamme voiman todistaa siitä, mitä meille on tapahtunut.
Saamme elää voitossa ja heijastaa Jumalan kirkkautta.
Tällainen voitto kuuluu lunastetuille.
Jakeessa mainitaan lunastus, Karitsan veri ja uskovien todistus.
"...eivätkä ole henkeänsä rakastaneet, vaan olleet alttiit kuolemaan asti."
Nämä uskovat eivät korostaneet itseään.
Heidän ajatuksensa eivät viipyneet tämän maailman asioissa.
He olivat vakuuttuneita Jumalan lupauksesta, joka koski tulevaa aikaa.
Rabbit käyttävät ilmaisua "tuleva aika".
He tarkoittavat sillä Jumalan valtakunnan aikaa.
Näiden uskovien ajatukset viipyivät Jumalan valtakunnassa.
He toivoivat ja odottivat Jumalan valtakunnan perustamista.
Se näkyi heidän elämästään.
Jae 12: "Sentähden riemuitkaa, taivaat, -
ja te, jotka niissä asutte!"
Ilmestyskirjassa on puhuttu kahdenlaisista ihmisistä -
riippuen siitä, missä heidän sydämensä on kiinni.
He ovat joko "taivaan asukkaita" tai "maan asukkaita".
Kyse ei ole ihmisten fyysisestä sijainnista.
Kyse on siitä, onko heidän sydämensä kiinnittynyt taivaallisiin -
vai tähän maailmaan.
Jae 12: -
"Sentähden riemuitkaa, taivaat, ja te, jotka niissä asutte!
Voi maata ja merta..."
Maan ja taivaan yhteydessä mainitaan tässä nyt myös meri.
Olemme puhuneet siitä, -
että Ilmestyskirjassa käytetään paljon kirjallisia tyylikeinoja.
Jos jossain kirjassa toistuvaan ilmaisuun lisätään jotain uutta, -
tarkoitus on opettaa meille jotain uutta.
Tässä ja seuraavassa luvussa puhutaan merestä.
Tutkijoiden mukaan profetioissa kuvattu pauhaava meri -
ja on vertauskuva epävakaudesta.
Maan asukkaat eli ne, joiden sydän on kiinni maallisissa -
eikä Jumalan valtakunnassa, -
ovat kiinni epävakaissa asioissa.
Heillä ei ole voimaa eikä viisautta -
saada elämässään voittoa.
Voi heitä.
"Voi maan ja meren asukkaita [engl. käännös], -
sillä perkele on astunut alas teidän luoksenne pitäen suurta vihaa, -
koska hän tietää, että hänellä on vähän aikaa!"
Tämä luku on puhunut erämaahan paenneesta vaimosta asti -
lopun ajoista eli Danielin 70. vuosiviikon jälkipuoliskosta.
Jae 13: -
"Ja kun lohikäärme näki olevansa heitetty maan päälle, -
ajoi hän takaa sitä vaimoa..."
Nyt vaimon pitää paeta erämaahan toistamiseen.
Evankelikaalisissa piireissä on paljon uskovia, -
jotka luulevat, ettei Jumala ole enää kiinnostunut Israelista -
ja etteivät Israelin maa ja kansa enää kuulu Jumalan suunnitelmiin.
Israel on niin kapinallinen, että Jumala on sanonut sille "ei".
Sille näkökannalle ei löydy Raamatusta perusteita.
Sielunvihollinen hyökkää Israelia vastaan, koska se tuntee Sanan.
Se ei noudata Sanaa vaan kapinoi sitä vastaan.
Se ymmärtää Israelin avainaseman Jumalan valtakunnan perustamisessa.
Sielunvihollinen ei saanut Jeshuaa tuhottua, -
kun tämä tuli ensimmäisen kerran ja antoi elämänsä ristinpuulla.
Mutta se ymmärtää, ellei Israel laita suhdettaan Jumalaan kuntoon, -
Messias ei pääse palaamaan.
Siten vihollinen pääsisi estämään Jumalan suunnitelmien toteutumista.
Sielunvihollinen vainoaa siis Israelia. Jae 13: -
"...ajoi hän takaa sitä vaimoa, joka oli poikalapsen synnyttänyt."
Siinä puhutaan Israelista.
Jumala päätti sallimuksessaan, -
että Lunastaja, hänen ainut Poikansa, -
jätti taivaan ja astui maan päälle Israeliin.
"...ajoi hän takaa sitä vaimoa, joka oli poikalapsen synnyttänyt.
Mutta vaimolle annettiin sen suuren kotkan kaksi siipeä -
hänen lentääksensä erämaahan -
sille paikalleen, jossa häntä elätetään -
aika ja kaksi aikaa ja puoli aikaa poissa käärmeen näkyvistä."
Yksi aika tarkoittaa tässä vuotta.
Eli tässä puhutaan 3,5 vuodesta.
Johannes käyttää samoja termejä kuin Daniel, -
jotta ymmärtäisimme, että tässä viitataan -
Danielin 70. vuosiviikon jälkipuoliskoon.
Kohdassa sanotaan myös, että Israelille annetaan kaksi siipeä.
2. Mooseksen kirjan luvussa 19 käytetään samoja termejä -
Egyptistä lähdön yhteydessä.
Egyptistä lähtö kuvaa lunastusta.
Eli tässä tahdotaan sanoa, -
että Israel saa kohta kokea lunastuksen.
Lunastus löytyy vain Messias Jeshuan verestä.
"He voittivat sielunvihollisen Karitsan veren kautta."
Ilm. 12:15: -
"Ja käärme syöksi kidastansa vaimon jälkeen vettä niinkuin virran, -
saattaakseen hänet virran vietäväksi.
Mutta maa auttoi vaimoa: maa avasi suunsa ja nieli virran, -
jonka lohikäärme oli syössyt kidastansa."
Israelin kansa pelastui vihollisen hyökkäyksestä maan avulla.
Siinä ei tarkoiteta maata yleensä vaan Israelin maata.
Antisemitismi on nousussa.
Paras, viisain ja kuuliaisin paikka juutalaisille on Israelin maa.
Siellä Jumala varjelee Israelin yliluonnollisella tavalla.
Jäännös heistä pelastuu.
He saavat nähdä lävistetyn Messiaan paluun.
He ymmärtävät, kuka hän on, mitä hän on tehnyt -
ja ottavat hänet uskossa vastaan.
Jotta lopun ajan viimeiset tapahtumat toteutuisivat, -
Israelin pitää huutaa avukseen Herran nimeä.
Silloin se pelastuu uskomalla Jeshuan kaikkiriittävään työhön.
Ensi kerralla alamme tutkia Ilmestyskirjan lukua 13.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen